2009D0967 — LT — 19.06.2013 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:

▼B

KOMISIJOS SPRENDIMAS

2009 m. lapkričio 30 d.

kuriuo nustatomi ekologiniai kriterijai, taikomi suteikiant Bendrijos ekologinį ženklą tekstilinėms grindų dangoms

(pranešta dokumentu Nr. C(2009) 9523)

(Tekstas svarbus EEE)

(2009/967/EB)

1 straipsnis

Tekstilinės grindų dangos apibrėžiamos kaip grindų dangos, paprastai gaminamos iš austinių, megztų arba siūtinių audinių; jos dažniausiai tvirtinamos naudojant vinutes su plačiomis galvutėmis, smeiges arba lipalą. Nepritvirtinami dembliai ir kilimėliai šioms dangoms nepriskiriami. Apibrėžtis netaikoma sienų apmušalams ar lauke naudoti skirtoms dangoms.

Prie šios gaminių grupės nepriskiriami biocidiniais produktais apdoroti tekstilės gaminiai, išskyrus atvejus, kai tų biocidinių produktų veiklioji medžiaga įtraukta į Europos Parlamento ir Tarybos direktyvos 98/8/EB ( 2 ) IA priedą ir kai biocidinį produktą minėtu tikslu leidžiama naudoti pagal Direktyvos 98/8/EB V priedą.

2 straipsnis

Kad tekstilinei grindų dangai pagal Reglamentą (EB) Nr. 1980/2000 būtų suteiktas Bendrijos ekologinis ženklas, ji turi priklausyti prie gaminių grupės „Tekstilinės grindų dangos“, kaip apibrėžta šio sprendimo 1 straipsnyje, ir atitikti priede nustatytus ekologinius kriterijus.

▼M1

3 straipsnis

Ekologiniai kriterijai ir susiję vertinimo bei patikros reikalavimai, nustatyti produktų grupei „tekstilinės grindų dangos“, galioja iki 2015 m. gruodžio 31 d.

▼B

4 straipsnis

Administravimo tikslais gaminių grupei „Tekstilinės grindų dangos“ suteikiamas kodas „34“.

5 straipsnis

Šis sprendimas skirtas valstybėms narėms.

PRIEDAS

SISTEMA

Kriterijų tikslai

Šiais kriterijais visų pirma skatinama:

Kriterijai nustatomi tokio lygio, kad būtų skatinama ženklinti dangas, kurias gaminant daromas mažas poveikis aplinkai.

Vertinimo ir patikros reikalavimai

Kiekvieno kriterijaus apraše nurodyti konkretūs vertinimo ir patikros reikalavimai.

Prie šios gaminių grupės priklauso kilimų grupė, apibrėžta kaip „grindų dangos, paprastai iš austinių, megztinių arba siūtinių audinių; dažniausiai tvirtinamos naudojant vinutes su plačiomis galvutėmis ar smeiges arba lipalą“.

Prie šios grupės nepriklauso sienų apmušalai ar lauke naudoti skirtos dangos. Nepritvirtinami dembliai ir kilimėliai prie grupės nepriskiriami.

Gaminių grupės „Tekstilinės grindų dangos“ apibrėžtis atitinka DIN ISO 2424 normą.

Europos tekstilinių grindų dangų pramonės atstovai nustato savo poziciją techniniais klausimais Europos standartizacijos komitete (CEN TK 134).

Funkcinis vienetas, su kuriuo turėtų būti siejamos sąnaudos ir produkcija, yra 1 m2 galutinio gaminio.

Tam tikrais atvejais leidžiama taikyti ir kitus, nei nustatyta, kiekvieno kriterijaus bandymo metodus, tačiau jų lygiavertiškumą turi patvirtinti paraišką nagrinėjanti kompetentinga institucija.

Jeigu įmanoma, bandymus turėtų atlikti tinkamai akredituotos laboratorijos arba EN ISO 17025 standarte nustatytus bendruosius reikalavimus atitinkančios laboratorijos.

Tam tikrais atvejais kompetentingos institucijos gali reikalauti patvirtinamųjų dokumentų ir gali atlikti nepriklausomas patikras.

TEKSTILINIŲ GRINDŲ DANGŲ KRITERIJAI

1. ŽALIAVOS

Bendrieji medžiagų reikalavimai

Gaminiui gaminti naudojamose medžiagose neturi būti jokių cheminių medžiagų ar preparatų, kuriems paraiškos teikimo metu yra arba gali būti pritaikyta kuri nors iš šių rizikos frazių (ar jų derinių):

kaip nustatyta 1967 m. birželio 27 d. Tarybos direktyvoje 67/548/EEB (Pavojingų cheminių medžiagų direktyva) dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo ( 3 ) ir paskesniuose jos pakeitimuose, taip pat atsižvelgiant į Europos Parlamento ir Tarybos direktyvą 1999/45/EB ( 4 ) (Pavojingų preparatų direktyva).

Kitu atveju klasifikuoti galima pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006 ( 5 ). Šiuo atveju į žaliavas negalima dėti jokių cheminių medžiagų arba preparatų, kuriems paraiškos teikimo metu yra arba gali būti pritaikyta kuri nors iš šių pavojingumo frazių (ar jų derinių), kurių kodai: H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.

Vertinimas ir patikra. Pareiškėjas nurodo su chemine analize susijusią medžiagų tipologiją ir formulę, taip pat pateikia atitikties pirmiau nurodytiems kriterijams deklaraciją.

1.1. Tekstilės pluoštai – cheminės medžiagos

Jeigu pluoštai perdirbti, šiame skirsnyje nustatyti kriterijai netaikomi. Pavojingų cheminių medžiagų atžvilgiu taikomi 1 kriterijaus „Bendrieji medžiagoms keliami reikalavimai“ apraše apibūdinti reikalavimai.

Specialieji pluoštui taikomi kriterijai šiame skirsnyje nustatyti vilnai, poliamidui, poliesteriui ir polipropilenui.

Šie reikalavimai (išdėstyti a, b, c ir d punktuose ir vertinami pavieniui) netaikomi, jeigu kaip įrodymą galima pateikti dokumentą, kuriame nurodoma ūkininkų, pagaminančių ne mažiau kaip 75 % minėtosios vilnos ar keratino pluošto, tapatybė, ir kartu pateikti šių ūkininkų deklaraciją, kad pirmiau išvardytos cheminės medžiagos nebuvo nei naudotos laukuose, nei taikytos atitinkamiems gyvuliams.

Vertinimas ir patikra. Pareiškėjas pateikia arba pirmiau nurodytus dokumentus, arba bandymo, kuris atliktas taikant IWTO projektinį bandymo metodą Nr. 59, ataskaitą. Jeigu naudotoms tekstilės medžiagoms suteiktas ES ekologinis ženklas pagal tekstilės gaminiams nustatytą sistemą, reikalavimai tenkinami. Pareiškėjas pateikia tik atitinkamus dokumentus.

Gaminant monomerus į orą išmetamo N2O kiekis, išreikštas metiniu vidurkiu, neturi viršyti 10 g/kg pagaminto poliamido 6 pluošto arba 50 g/kg pagaminto poliamido 6,6.

Vertinimas ir patikra. Pareiškėjas pateikia išsamius dokumentus ir (arba) bandymo ataskaitas, įrodančius atitiktį šiam kriterijui, taip pat atitikties deklaraciją. Jeigu naudotoms tekstilės medžiagoms suteiktas ES ekologinis ženklas pagal tekstilės gaminiams nustatytą sistemą, reikalavimai tenkinami. Pareiškėjas pateikia tik atitinkamus dokumentus.

Vertinimas ir patikra. A punkto atveju pareiškėjas pateikia arba deklaraciją, kad medžiaga nenaudota, arba bandymo, kuris atliktas taikant tiesioginio nustatymo atominės absorbcijos spektrometrijos metodą, ataskaitą. Bandymas atliekamas su žaliaviniu pluoštu prieš šį pluoštą apdorojant šlapiuoju būdu. B punkto atveju pareiškėjas pateikia išsamius dokumentus ir (arba) bandymo ataskaitas, įrodančius atitiktį šiam kriterijui, taip pat atitikties deklaraciją. Jeigu naudotoms tekstilės medžiagoms suteiktas ES ekologinis ženklas pagal tekstilės gaminiams nustatytą sistemą, reikalavimai tenkinami. Pareiškėjas pateikia tik atitinkamus dokumentus.

1.2. Pagrindo medžiagos

Pavojingų cheminių medžiagų atžvilgiu taikomi 1 kriterijaus „Bendrieji medžiagoms keliami reikalavimai“ apraše apibūdinti reikalavimai.

Pastaba. Atitiktis šiems kriterijams būtina tik tuo atveju, jei latekso putplastis sudaro daugiau kaip 5 % visos kilimo masės.

Vulkanizuotas putplastis neturi būti naudojamas išvirkščiajai kiliminės dangos pusei padengti.

Vertinimas ir patikra. Pareiškėjas pateikia deklaraciją, kad ši medžiaga nebuvo naudojama.

Pamatavus pagal EN ISO 14184–1 reikalavimus, formaldehido koncentracija neturi viršyti 30 ppm. Arba, pamatavus kameroje, ji neturi viršyti 0,01 mg/m3.

Vertinimas ir patikra. Pareiškėjas pateikia bandymo ataskaitą, parengtą taikant bandymo metodą EN ISO 14184–1 (1 g mėginys 1 valandą kaitinamas 100 g vandens iki 40 °C temperatūros. Formaldehido ekstraktas tiriamas su acetilo acetonu fotometriniu būdu).

Arba gali būti atliekamas ENV 13419–1 bandymas išmetimo kameroje, taikant EN ISO 16000–3 arba VDI 3484–1 reikalavimus oro mėginiams imti ir analizei atlikti.

2. VISŲ MEDŽIAGŲ GAMYBA

Pavojingų cheminių medžiagų atžvilgiu taikomi 1 kriterijaus „Bendrieji medžiagoms keliami reikalavimai“ apraše apibūdinti reikalavimai.

Pareiškėjas taip pat turi laikytis šių specialiųjų reikalavimų:

Antipirenai

Gaminyje gali būti naudojami tik chemine reakcija į polimero pluoštą absorbuojami ar pluošto paviršių padengiantys antipirenai (reaktyvieji antipirenai). Jeigu naudojamiems antipirenams taikoma kuri nors iš toliau išvardytų rizikos frazių, šių reaktyviųjų antipirenų cheminis pobūdis, juos naudojant, turėtų pasikeisti taip, kad jų nebebūtų įmanoma klasifikuoti nė pagal vieną iš šių rizikos frazių (mažiau kaip 0,1 % antipireno ant apdorotų verpalų arba audinio gali išlaikyti tokią formą, kokią turėjo prieš naudojimą):

kaip nustatyta Direktyvoje 67/548/EEB.

Kitu atveju klasifikuoti galima pagal Reglamentą (EB) Nr. 1272/2008. Šiuo atveju į žaliavas negalima dėti jokių cheminių medžiagų ar preparatų, kuriems paraiškos teikimo metu yra arba gali būti pritaikyta kuri nors iš šių pavojingumo frazių (ar jų derinių), kurių kodai: H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

Minėti reikalavimai netaikomi antipirenams, kurie tik fiziškai įmaišomi į polimero pluoštą ar tekstilės dangą (antipirenų priedams).

Vertinimas ir patikra. Pareiškėjas pateikia deklaraciją, kad antipirenų priedai nebuvo naudojami, nurodo, kokie reaktyvieji antipirenai buvo naudoti (jeigu jie buvo naudoti), ir pateikia dokumentus (pvz., saugos duomenų lapus) ir (arba) deklaracijas, įrodančias, kad šie antipirenai atitinka šį kriterijų.

Plastifikatoriai

Jeigu gamybos procese taikoma kokia nors plastifikuojanti cheminė medžiaga, gali būti naudojami tik ftalatai, kurių keliama rizika buvo įvertinta prieš teikiant paraišką ir kuriems nebuvo pritaikytos šios frazės (ar jų deriniai):

kaip nustatyta Direktyvoje 67/548/EEB.

Kitu atveju klasifikuoti galima pagal Reglamentą (EB) Nr. 1272/2008. Šiuo atveju į žaliavas negalima dėti jokių cheminių medžiagų ar preparatų, kuriems paraiškos teikimo metu yra arba gali būti pritaikyta kuri nors iš šių pavojingumo frazių (ar jų derinių), kurių kodai: H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df.

Be to, neleidžiama, kad gaminyje būtų di-n-oktilftalato (DNOP), diizononilftalato (DINP) ar diizodecilftalato (DIDP).

Vertinimas ir patikra. Pareiškėjas pateikia deklaraciją, kad šios cheminės medžiagos nebuvo naudojamos. Ftalatų kaip priemaišų koncentracija tekstilinėje grindų dangoje turi būti ne didesnė nei 0,1 % masės, kaip apibrėžta Europos Parlamento ir Tarybos direktyvoje 2005/84/EB ( 7 ).

2.1. Cheminės medžiagos, naudojamos kaip pagalbinės tekstilės pluošto apdorojimo priemonės

Alkilfenoletoksilatai (APEO), linijiniai alkilbenzeno sulfonatai (LAS), bis(sukietintasis lajaus alkilas) dimetilamonio chloridas (DTDMAC), distearilo dimetilo amonio chloridas (DSDMAC), di(sukietintas lajus) dimetilamonio chloridas (DHTDMAC), etileno diamino tetraacetatas (EDTA) ir dietileno triamino pentaacetatas (DTPA) neturi būti naudojami ir neturi būti kokio nors naudojamo preparato ar receptūros dalis.

Vertinimas ir patikra. Pareiškėjas pateikia deklaraciją, kad šios cheminės medžiagos nebuvo naudojamos.

2.2. Dažikliai ir pigmentai

Neturi būti naudojami azodažikliai, kurie gali susijungti su bet kuriais iš nurodytųjų aromatinių aminų:

Vertinimas ir patikra. Pareiškėjas pateikia deklaraciją, kad šie dažikliai nebuvo naudojami. Jeigu šią deklaraciją reikėtų patikrinti, taikomas standartas EN 14362–1 ir 2. (Pastaba. Gali būti gaunamos klaidingai teigiamos vertės dėl 4-aminoazobenzeno buvimo, todėl rekomenduojama pateikti patvirtinimą.)

Neturi būti naudojami šie dažikliai:

Vertinimas ir patikra. Pareiškėjas pateikia deklaraciją, kad šie dažikliai nebuvo naudojami.

Dažikliai ir pigmentai, kurių sudėtyje yra švino (Pb), kadmio (Cd), gyvsidabrio (Hg) ar chromo (suminio chromo) arba Cr(VI), kurie yra dažančiosios sudedamosios dalies ingredientai, neturi būti naudojami medžiagoms dažyti.

Bendro sunkiųjų metalų kiekio kilime per visą patalpą ribinė vertė – 100 mg/kg.

Vertinimas ir patikra. Pareiškėjas pateikia deklaraciją, kad šie dažikliai nebuvo naudojami, taip pat dokumentus, įrodančius, kad nustatyta ribinė vertė neviršijama.

Jeigu naudojami gaminiai pažymėti GUT etikete, jie tenkina šį reikalavimą, ir pateikiami atitinkami dokumentai.

2.3. Išmetamųjų teršalų patekimas į vandenį

Išleidžiant į nuotekų kolektorių skalbimo nuotekas, į nuotekų kolektorių išleidžiamas CDP (cheminis deguonies poreikis) kiekis neturi viršyti 60 g CDS/kg neskalbtos vilnos, o nuotekos už gamyklos apdorojamos taip, kad CDS kiekis būtų sumažintas dar bent 75 % CDP kiekio, išreikšto metiniu vidurkiu.

Vietoje išvalomose ir į paviršinius vandenis išleidžiamose nuotekose į paviršinius vandenis išleidžiamo CDS kiekis neturi viršyti 45 g/kg neskalbtos vilnos. Į paviršinius vandenis išleidžiamų nuotekų pH turi būti nuo 6 iki 9 (išskyrus atvejus, kai vandenų, į kuriuos išleidžiama, pH yra už šio intervalo ribų), o temperatūra turi būti žemesnė negu 40 °C (išskyrus atvejus, kai vandenų, į kuriuos išleidžiama, temperatūra yra aukštesnė). Vilnos skalbimo įmonė išsamiai aprašo vilnos skalbimo nuotekų apdorojimo būdą ir nuolat kontroliuoja CDS lygius.

Vertinimas ir patikra. Pareiškėjas pateikia atitinkamus duomenis ir su šiuo kriterijumi susijusio bandymo, kuris atliktas taikant ISO 6060 metodą, ataskaitą.

Kiekvienoje šlapiojo apdorojimo vietoje ne mažiau kaip 95 % naudojamų ploviklių masės, ne mažiau kaip 95 % naudojamų audinių minkštiklių masės ir ne mažiau kaip 95 % naudojamų kompleksadarių masės turi būti pakankamai skaidūs arba gali būti pašalinami nuotekų valymo įrenginiuose. Kiekvienoje šlapiojo apdorojimo vietoje naudojami plovikliai (kuriuose yra paviršinio aktyvumo medžiagų) turi atitikti šiuos kriterijus: paviršiaus aktyvumo medžiagos atitinka galutinio aerobinio biologinio skilimo kriterijus. Ne mažiau kaip 95 % (pagal masę) kitų medžiagų turi būti pakankamai biologiškai skaidžios ar pašalinamos nuotekų valymo įrenginiuose.

Vertinimas ir patikra.„Pakankamai biologiškai skaidus“ reiškia:

— arba ISO 9888, medžiaga per 28 dienas suskyla ne mažiau kaip 70 % arba, išbandžius vienu iš šių metodų: OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 ar ISO 14593, medžiaga per 28 dienas suskyla ne mažiau kaip 60 %,